CODI ÉTIC DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5380)
  + [Valencià](/va/acuerdo/5380)






Selector de idioma

Leer

* [Español](/es/acuerdo/5380)
* [Valencià](/va/acuerdo/5380)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CODI ÉTIC DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
==============================================================================================

Secretaria General

Butlletí Oficial Universitat d'Alacant





CODI ÉTIC DE LA UNIVERSITAT D'ALACANT

Data d'aprovació
:   30/07/2019

Data de publicació
:   30/07/2019

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=5380.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5380)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5380)
  + [Compartir acuerdo en 

    X](https://twitter.com/intent/tweet?via=UA_Universidad&text=CODI ÉTIC DE LA UNIVERSITAT D'ALACANT&url=https://www.boua.ua.es/va/acuerdo/5380)

**Títol:** CODI ÉTIC DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimarts, 30 de juliol de 2019

El Consell de Govern de la Universitat d'Alacant, en la sessió ordinària del dia 30 de juliol de 2019, ha provat per unanimitat el

CODI ÈTIC DE LA UNIVERSITAT D'ALACANT

PRESENTACIÓ

La Universitat d’Alacant, compromesa amb la responsabilitat social universitària, va elaborar i va presentar el I Pla de Responsabilitat Social (2018-2020), que va ser aprovat per unanimitat pel Consell de Govern, en la sessió del 20 de juliol de 2018. En aquest pla figura l’objectiu de definir i publicar un codi ètic o codi de conducta universitari que reculla els principis i els valors que han de ser assumits per tota la comunitat universitària.

En compliment d’aquest objectiu es defineix i es presenta el Codi ètic de la Universitat d’Alacant com el document que arreplega una sèrie de valors que es consideren positius i necessaris, i que la nostra institució assumeix com a principis i bones pràctiques que han de guiar totes les actuacions de la comunitat universitària, per a afavorir la consecució adequada de les nostres finalitats com a universitat.

El Codi ètic de la Universitat d’Alacant representa també el compromís de les persones que formen part de la nostra institució amb la responsabilitat social universitària, assumint l’acceptació i el compliment dels valors i principis que recull, com a pautes de conducta i comportament, que possibiliten una real funció transformadora en positiu del nostre entorn i de la nostra activitat.

CONCÒRDIA

La Universitat d’Alacant defensa i promou la concòrdia com un valor positiu que permet una relació pacífica, respectuosa i ordenada entre les persones de la comunitat universitària, buscant el consens i l’acord a través del diàleg, en un clima de companyonia i cordialitat.

El compromís amb el valor de la concòrdia implica:

- Procurar un clima de pau en les nostres relacions amb les altres persones, intentant afavorir relacions harmòniques i equilibrades, sense enfrontaments, sense conflictes i sense violència.

- Afavorir el diàleg com a mecanisme de solució a qualsevol assumpte o problema, amb la finalitat d’acostar postures i construir espais d’entesa per a arribar a acords, sempre des de la tolerància, el compromís i el respecte a les opinions alienes

- Mantenir una actitud de cordialitat en el nostre tracte amb les altres persones, actuant en tot moment amb amabilitat, respecte, cortesia i educació

HONESTEDAT

La Universitat d’Alacant defensa i promou l’honestedat com un valor intrínsec a la institució, que permet una relació entre les persones de la comunitat universitària basada en la integritat en els actes i en la sinceritat en la comunicació.

El compromís amb el valor de l’honestedat implica:

- Fomentar els comportaments basats en la dignitat, la decència, la justícia, i la rectitud en les diferents dimensions de la política universitària i les activitats acadèmiques

- Garantir el principi d’honradesa i transparència en les actuacions pròpies de la institució universitària: investigació, formació i transferència

- Fomentar un clima de confiança i respecte mutu entre la població universitària, en les relacions professionals i acadèmiques, i en la comunicació de la universitat amb la comunitat

RESPECTE

La Universitat d’Alacant defensa i promou el tracte respectuós envers les persones com un valor que haurà d’inspirar les relacions i els comportaments entre les i els integrants de la comunitat universitària, així com en la seua activitat d’extensió universitària.

El compromís amb el valor del respecte implica:

- Preservar i comprometre’s amb el progrés i el desenvolupament social, econòmic, ambiental i cultural de les comunitats amb les quals es mantenen relacions, especialment, amb les que componen la societat alacantina

- Fomentar la participació de les persones en els assumptes que els involucren i promoure la seua llibertat i autonomia

- Garantir la dignitat humana i els drets humans universals a través d’una comunicació oral i escrita respectuosa.

- Promoure la transferència del coneixement i de la investigació amb respecte cap a l’autoria intel·lectual de les activitats acadèmiques, investigadores i professionals.

ESPERIT CRÍTIC

La Universitat d’Alacant defensa i promou l’esperit crític com a forma activa de participar en el progrés i desenvolupament social, econòmic i cultural, mitjançant la generació, la difusió i la transferència de coneixement.

El compromís amb el valor de l’esperit crític implica:

- Liderar la transformació social a través de la generació i transmissió de coneixement, amb l’objectiu de contribuir a una societat més justa.

- Orientar l’aprenentatge, la creació i transmissió del coneixement cap a la creació d’una societat més crítica.

- Alinear els processos i resultats d’investigació i innovació amb els valors i necessitats de la societat i permetre l’accés al coneixement i a la informació.

IGUALTAT SOCIAL

La Universitat d’Alacant defensa i promou la igualtat social com un valor indefugible per a aconseguir la justícia social, principi necessari per a una convivència pacífica.

El compromís amb el valor de la igualtat social implica:

- Assegurar els drets humans de les i els membres de la comunitat universitària sobre els principis de llibertat, justícia i solidaritat.

- Procurar la igualtat efectiva i la igualtat d’oportunitats de les persones que formen la comunitat universitària amb independència de l’edat, el sexe, la identitat de gènere, l’orientació sexual, el credo religiós, la situació socioeconòmica, l’ètnia, la llengua, les capacitats o les creences ideològiques.

- Preservar la dignitat humana en la gestió dels recursos humans i l’activitat docent, investigadora i d’extensió universitària.

INCLUSIÓ

La Universitat d’Alacant considera el principi d’inclusió com un valor inherent de la institució, que comporta el compromís d’afavorir un entorn universitari accessible per a totes les persones, així com el reconeixement de llur diversitat.

El compromís amb el valor de la inclusió implica:

- Promoure el pluralisme i la convivència en el context universitari, reconeixent l’existència de diferents visions i posicionaments.

- Defensar la diversitat de les persones en totes les seues manifestacions, anticipar qualsevol situació que les discrimine i actuar-hi en contra.

- Promoure un entorn segur i atent al benestar i les necessitats de les persones universitàries que pertanyen a col·lectius en situació de vulnerabilitat.

- Garantir que totes les persones en l’entorn universitari desenvolupen els seus talents i es beneficien de les estratègies formatives i de les oportunitats socials que comporta l’educació universitària, independentment de les circumstàncies personals.

RESPONSABILITAT

La Universitat d’Alacant considera el principi de responsabilitat com un valor necessari en la institució, que comporta el repte de créixer com una universitat socialment responsable i de continuar avançant cap a una major solidesa institucional.

El compromís amb el valor de la responsabilitat implica:

- Establir una relació ètica i transparent amb la societat actuant com un canal de transmissió de valors en la comunitat, i contribuint al seu ple desenvolupament des del respecte a la diversitat, la preservació de l’entorn i la promoció de la igualtat.

- Complir amb les responsabilitats acadèmiques i professionals amb qualitat i eficàcia, implicant-se en el desenvolupament dels diversos plans de la institució, i contribuint al canvi social amb els i les millors professionals, la investigació de més impacte i la transferència de coneixement més efectiva.

- Incorporar la participació i la innovació en els processos de gestió de les estratègies acadèmiques, científiques i socials desenvolupades en el context universitari.

- Actuar d’acord amb principis ètics personalment assumits i exigir-se en tot moment l’honestedat intel·lectual que evite qualsevol mena de frau científic i acadèmic.

COOPERACIÓ

La Universitat d’Alacant defensa i promou la cooperació com un valor propi de la institució, que comporta el foment del treball en equip i la col·laboració com una valuosa estratègia per a un desenvolupament humà recíproc.

El compromís amb el valor de la cooperació implica:

- Promoure la participació social universitària en els àmbits de formació, la docència, la investigació, la gestió i la transferència de coneixement.

- Fomentar l’aprenentatge col·laboratiu, horitzontal, de reciprocitat, des d’un enfocament multidisciplinari i intersectorial, comptant amb els agents socials de la comunitat i amb altres institucions afins.

- Plantejar enfocaments constructius i positius que sumen des de les experiències entre iguals, entre equips i grups i en contacte amb la realitat social.

SOSTENIBILITAT

La Universitat d’Alacant promou el valor de sostenibilitat amb la finalitat de promoure un campus sostenible des del punt de vista econòmic, social i mediambiental.

El compromís amb el valor de la sostenibilitat implica:

- Contribuir a la protecció del medi ambient i a garantir la salut de les persones

- Conservar el patrimoni cultural i ambiental de la Universitat d’Alacant, fent un ús racional dels mitjans i dels recursos per a mantenir la sostenibilitat del projecte universitari

- Contribuir al desenvolupament econòmic, social i cultural de l’entorn de manera que aquest desenvolupament siga sostenible i equitatiu

TRANSPARÈNCIA

La Universitat d’Alacant defensa i promou la transparència com un valor que genera confiança entre els membres de la comunitat universitària i en les relacions de la Universitat d’Alacant amb la societat, i assumeix models d’actuació que impliquen la rendició de comptes, la informació i les conductes adequades.

El compromís amb el valor transparència implica:

- Fer un ús racional i correcte de tots els recursos que es posen a la nostra disposició i donar adequadament compte de la seua utilització, sense fer ús de recursos i mitjans públics en benefici propi.

- Facilitar informació veraç de tota l’activitat universitària, mantenint una actitud proactiva en aquest àmbit, sempre amb respecte a la confidencialitat segons com corresponga.

- Actuar en tot moment de manera íntegra, correcta i imparcial en l’exercici de totes les activitats, funcions i càrrecs que s’exercisquen en l’activitat universitària, i assumir la responsabilitat i les conseqüències dels nostres actes.





[Carretera Sant Vicent del Raspeig s/n  
03058 Sant Vicent del Raspeig - Alacant  
 Tel. 49 074 4775 - Fax 67 944 4419](https://www.google.es/maps/@27.127545,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12418&trk=tyah&trkInfo=tarId%8E9443787769913%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)